# Lluita Anarquista (Síria)

Lluita Anarquista (kurd: Tekoşîna Anarşîst, abreviat TA) és una unitat militar auxiliar anarquista composta principalment de voluntaris internacionals i implicada en el Conflicte de Rojava en el context de la Guerra Civil siriana. Va ser fundada el 2017 i més tard integrada a la Brigada Internacional d'Alliberament.
És la quarta unitat anarquista coneguda de les Forces Democràtiques Sirianes.

## Història

Tot i que l'activitat de Tekoşîna Anarşîst va començar l'agost del 2017, format per voluntaris internacionals que havien participat en la presa d'Ar-Raqqà («capital» de l'Estat Islàmic a Síria), la unitat no va anunciar públicament la seva existència fins al 10 de gener del 2019, quan va fer una declaració oficial difosa immediatament per portals web com ara It's Going Down, Enough is Enough i Voices in Movement.

### Batalla d'Afrin

Al començament del 2018, en vista de la invasió del cantó d'Afrin per part de Turquia, es va crear la unitat de voluntaris internacionals Forces Antifeixistes a Afrin (abreviat AFFA, per les sigles en anglès), i els membres de Lluita Anarquista s'hi van ser adherir. El grup va participar en la Batalla d'Afrin el 2018 contra l'exèrcit turc i l'Exèrcit Sirià Lliure. En la batalla, dotzenes de voluntaris internacionals van perdre la vida mentre combatien. Un d'ells va ser Şevger Ara Makhno, nom de guerra d'un jove anarquista turc. La seva identitat no va ser revelada per tal d'emparar la seva família de possibles represàlies, atès que viuen a Turquia.

### Ofensiva a Deir ez-Zor

Després de la Batalla d'Afrin, el grup va anar a la ciutat d'Al-Baghuz Fawqani a dur a terme tasques d'assistència mèdica als lluitadors i mobilitzar al seu torn voluntaris que lluitessin contra l'últim baluard de l'Estat islàmic a Síria. El 18 de març de 2019, un mitjà de comunicació lligat a ISIS va anunciar en un canal de Telegram que la mort d'un "activista italià" en una emboscada durant la batalla de Baghuz era Lorenzo Orsetti, un anarquista de 33 anys de Florença. Lorenzo era membre de Lluita Anarquista, així que la seva mort va ser confirmada tant per la mateixa unitat anarquista com per les Unitats de Protecció Popular. La notícia va impactar l'opinió pública a Itàlia, diversos mitjans de comunicació i personalitats a Itàlia van classificar el jove anarquista com a "heroi", mentre que altres van destacar per criticar la "hipocresia italiana" en haver-hi voluntaris internacionals que ajuden els kurds i quan tornen a Itàlia són perseguits. El seu cos va ser repatriat dies més tard a Florença, la seva ciutat natal. Lorenzo va ser vindicat per nombroses organitzacions i mitjans de comunicació anarquistes i d'esquerres, com ara la Federació Anarquista Italiana.

## Referències

* ↑ «Collective Announced in Rojava: Tekoşîna Anarşîst». AMW English, 10-01-2019. Arxivat de l'original el 28 de març 2021. [Consulta: 19 març 2019].
* ↑ Sancha, Natalia. «Milícias antijihadistas reconquistam Raqqa, ‘capital’ do Estado Islâmico na Síria» (en portuguès), 17-10-2017. Arxivat de l'original el 30 d’agost 2020. [Consulta: 21 abril 2022].
* ↑ «Tekoşîna Anarşîst (Anarchist Struggle) Announces It's Presence in #Rojava» (en anglès). Enough 14, 12-01-2019. [Consulta: 2 juliol 2019].
* ↑ «Tekosina Anarsist (Anarchist Struggle) Announces It's Presence in Rojava» (en anglès). It's Going Down, 11-01-2019. [Consulta: 2 juliol 2019].
* ↑ Orglot, Paxton. «Tekoşîna Anarşîst (Lucha Anarquista) anuncia su presencia en Rojava» (en castellà). Voices in Movement, 11-01-2019. [Consulta: 2 juliol 2019].
* ↑ «Şehîd Şevger Ara Makhno – Caído en la defensa de Afrin» (en castellà). Rojava Azadi, 07-04-2018. [Consulta: 22 març 2019].
* ↑ «Statement from şehîd Şevger Ara Makhno's anarchist comrades in Rojava» (en anglès). Internationalist Commune, 04-03-2019. [Consulta: 22 març 2019].
* ↑ «Lorenzo Orsetti, morto per la libertà» (en italià). Radio Popolare, 19-03-2019. [Consulta: 22 març 2019].
* ↑ Vespa, Stefano. «Lorenzo e gli altri combattenti italiani all'estero. Morire per sconfiggere l'Isis» (en italià). Formiche, 19-03-2019. [Consulta: 22 març 2019].
* ↑ Rizzo, Domenico Valter. «Lorenzo Orsetti, ora tutti lo celebrano ma anche lui era uno dei cattivi» (en italià). Il Fatto Quotidiano, 20-03-2019. [Consulta: 22 març 2019].
* ↑ «Foreign fighters contro ISIS, 'eroi' perseguitati» (en italià). L'Indro, 19-03-2019. Arxivat de l'original el 21 de març 2019. [Consulta: 22 març 2019].
* ↑ Locatelli, Claudio. «Italia ipocrita: piange Orsetti, ma della sua battaglia se n'è sempre fregata» (en italià), 20-03-2019. [Consulta: 22 març 2019].
* ↑ Bauducco, Simone. «Lorenzo Orsetti, Zerocalcare: "Cordoglio unanime? Grande ipocrisia. Se fosse tornato sarebbe stato processato"» (en italià). Il Fatto Quotidiano, 20-03-2019. [Consulta: 22 març 2019].
* ↑ «Lorenzo Tekoşer Orsetti, anarchico, morto per la libertà» (en italià). Umanità Nova, 21-03-2019. Arxivat de l'original el 22 març 2019. [Consulta: 22 març 2019].
* ↑ «Lorenzo Orsetti, Fattori (Sì) propone Gonfalone d'Argento alla memoria» (en italià). gonews.it, 21-03-2019.